text: [{"text_idx": "#000004", "text": "Villmenn i\u0301 streymloysi i\u0301 Havn"}, {"text_idx": "#000005", "text": "Livandi to\u0301nleikurin i\u0301 Manhattan ver\u00f0ur heldur \u00f8\u00f0rvi\u0301si hetta vikuskifti\u00f0. Sp\u00e6lista\u00f0i\u00f0, i\u00f0 er kent fyri at lata fri\u00f0arligar trubadurar taka s\u00e6r av to\u0301nleikinum, letur hesafer\u00f0 mikrofonina i\u0301 hendurnar a\u0301 Holgari og Villmonnum."}, {"text_idx": "#000006", "text": "Teir eru vanliga ikki so fri\u00f0arligar. Tv\u00f8rtur i\u0301mo\u0301ti eru teir kendur fyri fest og balladu. Men hetta vikuskifti\u00f0 royna Villmenn naka\u00f0 heilt ny\u0301tt. Talan ver\u00f0ur um unplugged to\u0301nleik vi\u00f0 f\u00f8royskum slagarum, okkurt av egnum tilfari og okkurt fremmant. Finnur Joen Jacobsen u\u0301r Villmonnum sigur:"}, {"text_idx": "#000007", "text": "\u2013 Hetta ver\u00f0ur eisini fyrstu fer\u00f0, at vit royna okkara ny\u0301ggju \u201cunplugged\u201d ljo\u0301\u00f0f\u00f8ri. Fyri at fullfi\u0301ggja unplugged-ljo\u0301\u00f0i\u00f0, hava vit keypt ein akkustiskan bass og ein resonator gittara, haldi eg at ta\u00f0 eitur. So ta\u00f0 kann ikki bli\u0301va meira unplugged enn ta\u00f0."}]